રસીકરણ

પરંતુ એક તરફ જ્યાં વૅક્સિન મેળવવામાં કેટલાકને પરેશાની આવી રહી છે અને તેમના નિર્ધારિત ડોઝ તેમને સમયસર નથી મળી રહ્યા, તો બીજી તરફ ગુજરાતના અમદાવાદમાં 1000 રૂપિયાની કિંમતે લોકો કારમાં આવીને રસી મુકાવી રહ્યા છે.

આ સ્થિતિએ એક વિવાદ સર્જ્યો છે. સોશિયલ મીડિયા પર આ રીતે થઈ રહેલા રસીકરણ કાર્યક્રમ સામે નાગરિકો સવાલ કરી રહ્યા છે અને તેની મહદ્અંશે ટીકા પણ થઈ રહી છે.

અમદાવાદ મહાનગરપાલિકાની જાહેરાત અનુસાર અમદાવાદમાં જીએમડીસી ગ્રાઉન્ડમાં ખાસ વૅક્સિનેશન પ્રક્રિયા ચાલી રહી છે.

જેમાં વ્યક્તિ કાર લઈને જઈ શકે છે અને તેને ડ્રાઇવ-થ્રુ મોડ મારફતે 1000 રૂપિયામાં રસી આપવામાં આવી રહી છે.

અમદાવાદમાં ડ્રાઇવ-થ્રુ રસીકરણ અભિયાનમાં ગાડીઓની લાંબી લાઇન લાગે છે

અપોલો હૉસ્પિટલ સાથે ટાઇઅપ કરીને અમદાવાદ મ્યુનિસિપલ કૉર્પોરેશન આ અભિયાન ચલાવી રહ્યું છે. 

જોકે આ અભિયાન પીપીપી મૉડલ હેઠળ ચાલી રહ્યું છે.

જેમાં જમીન અને અન્ય વ્યવસ્થા મહાનગરપાલિકાએ કરી છે, જ્યારે રસી અપોલો કંપની આપી રહી છે. 

વળી આ સમગ્ર અભિયાનની ખાસ વાત એ પણ છે કે તેમાં ઑનલાઇન નોંધણી નથી કરવાની. ત્યાં જઈને સ્પૉટ રજિસ્ટ્રેશન કરી શકાય છે.

જેને પગલે ... બીજા 4000 અક્ષરો માટે લેખ ચાલુ રાખો:
જીએમડીસી ગ્રાઉન્ડની બહાર કારની લાંબી કતારો જોવા મળી રહી છે. અહીં દરરોજ 1000 લોકોને રસી આપવાનું લક્ષ્ય છે.

જોકે આ કૅમ્પે રાજ્યમાં ઘણી ચર્ચા જગાવી છે. કારણ કે રસીની કિંમત, તેને આપવાની પ્રક્રિયાના નિયમો વિવાદિત બન્યા છે. એ સિવાય નાયબ મુખ્ય મંત્રી નીતિન પટેલએ આ અંગે આપેલા નિવેદનને કારણે પણ રસીકરણના આ કૅમ્પ ચર્ચામાં આવી ગયો છે.

વળી અમદાવાદમાં જ્યાં ફ્રીમાં ડ્રાઇવ-થ્રુ મારફતે રસી મળતી હતી તે કેન્દ્રો બંધ કરી દેવાયાં હોવાના પણ રિપોર્ટ છે.

નાયબ મુખ્ય મંત્રીને નથી ખબર કોની પરવાનગીથી ચાલે છે કૅમ્પ?

કોની પરવાનગીથી AMC ચલાવી રહ્યું છે રસીનું વેચાણ કરતો કૅમ્પ?

તાજેતરમાં જ કેન્દ્ર સરકારે કહ્યું હતું કે રસીકરણ કેન્દ્રની પરિસ્થિતિની સમીક્ષા અને તેની ગણતરી મુજબ જો રાજ્ય સરકારને લાગે કે ઑન-સ્પૉટ રજિસ્ટ્રેશન કરી રસી આપી શકાય છે, તો તે આ રીતે રસી આપી શકે છે.

ઑનસાઇટ રજિસ્ટ્રેશન રસીકરણ હેઠળ માત્ર 18થી 45 વર્ષની વયજૂથની વ્યક્તિઓને મળી શકે છે. જોકે તેમાં કેટલીક શરતો પણ સામેલ છે.

આ બાબતે કેન્દ્ર સરકાર દ્વારા જારી કરવામાં આવેલી પ્રેસ રિલીઝને પગલે મીડિયા રિપોર્ટ વહેતા થવા લાગ્યા કે હવે રાજ્યમાં પણ રસી માટે ઑનલાઇન રજિસ્ટ્રેશનની જરૂરિયાત નથી.

પરંતુ બાદમાં આરોગ્ય સચિવ જયંતી રવિએ પત્રકારપરિષદ યોજી કહ્યું કે રાજ્યમાં ઑનલાઇન રજિસ્ટ્રેશન ફરજિયાત જ છે અને તે ચાલુ રહેશે. ઑન સ્પૉટ નોંધણીથી રસી નહીં મળે.

રસપ્રદ વાત એ બની કે અમદાવાદમાં ડ્રાઇવ થ્રુ કૅમ્પ ઑન સ્પૉટ રજિસ્ટ્રેશનથી ચાલી રહ્યો છે. 

આથી પહેલો સવાલ એ ઉઠ્યો કે જો રાજ્ય સરકારે આ રીતે રસી આપાવની ના પાડી છે, તો પછી  ડ્રાઇવ થ્રુ કૅમ્પ ઑન સ્પૉટ રજિસ્ટ્રેશનથી  રસી કેમ અપાઈ રહી છે.

દરમિયાન આરોગ્યમંત્રી નીતિન પટેલને પણ જ્યારે પત્રકારોએ સવાલ પૂછ્યો તો તેમણે જવાબ આપ્યો કે, “તેમને આ વિશે માહિતી નથી અને તેમણે કોની મંજૂરી કે સલાહથી આ અભિયાન હાથ ધર્યું તે વિશે તેમને જાણકારી નથી.”

બીજી તરફ અમદાવાદ મ્યુનિસિપલ કૉર્પોરેશનનું કહેવું છે કે તેઓ કેન્દ્ર સરકારના નિયમ મુજબ જ કામગીરી કરી રહ્યા છે.

તદુપરાંત બીબીસીએ અમદાવાદ મ્યુનિસિપલ કૉર્પોરેશનના કમિશનર મુકેશ કુમાર સાથે વાતચીત કરવાની કોશિશ કરી. પરંતુ તેઓ ટિપ્પણી માટે ઉપલબ્ધ થઈ શક્યા નહોતા.

સરકારની ગાઇડલાઇન મુજબ ચાલી રહ્યું છે રસીનું વેચાણ?

કેન્દ્ર સરકાર, રાજ્ય સરકાર અને કૉર્પોરેશનની ટીકા

આ તમામ ઘટનાઓ વચ્ચે ફરી એક વાર જયંતી રવિએ પ્રેસમાં કહ્યું કે...